שנות ה-60 של המאה ה-19

[ממוזער|380px|'''משמאל למעלה, עם [כיוון השעון:** הפיזיקאי הסקוטי [[ג'יימס קלרק מקסוול]] מנסח את [[פיזיקה קלאסית|התאוריה הקלאסית]] של [[קרינה אלקטרומגנטית|הקרינה האלקטרומגנטית]] ; [[רסטורציית מייג'י]] מובילה לשינויים עצומים במבנה הפוליטי והחברתי של יפן ; [[האינטרנציונל הראשון|איגוד העובדים הבינלאומי]] נוסד בשנת 1864, במטרה לאחד מגוון קבוצות שמאל [[סוציאליזם|סוציאליסטיות]], [[קומוניזם|קומוניסטיות]] [[אנרכיזם|ואנרכיסטיות]] שונות ; [[קרב אבי]]  נערך במהלך שנת 1868 ב[[מלחמת הברית המשולשת]] ב[[פרגוואי]] ; [[מקסימיליאן הראשון, קיסר מקסיקו|קיסר מקסיקו מקסימיליאן הראשון]] מוצא להורג במהלך שנת 1867 ; [[קרב גטיסברג]], אשר היווה את נקודת המפנה של [[מלחמת האזרחים האמריקנית]], שהתקיימה בין השנים 1861 עד 1865 בין [[צפון ארצות הברית]] ([[האיחוד]]) ל[[דרום ארצות הברית]] ([[קונפדרציית המדינות של אמריקה]]) כתוצאה ממחלוקת ארוכת שנים על [[עבדות בארצות הברית|השעבוד של האוכלוסייה השחורה בארצות הברית]] ; במהלך שנת 1869 נחנכת [[תעלת סואץ]] ; הפגישה בין [[ויטוריו אמנואלה השני, מלך איטליה|מלך איטליה ויטוריו אמנואלה השני]] לבין [[ג'וזפה גריבלדי]] נחשבת לסיום של המבצע הצבאי "[[מסע האלף]]" אשר בוביל לאיחודה של איטליה]]

**שנות ה-60 של המאה ה-19** היו העשור השביעי של [[המאה ה-19]], החלו ב-[[1 בינואר]] [[1860]] והסתיימו ב-[[31 בדצמבר]] [[1869]].

בזירה הבינלאומית, בתקופה זו המעצמות המשמעותיות והגדולות ביותר היו [[האימפריה הבריטית]] ו[[האימפריה הרוסית]]. עשור זה עומד בשיא תקופה המכונה "[[המשחק הגדול]]", בה נאבקו שתי המעצמות על השליטה וההשפעה באסיה.

שנות ה-60 של המאה ה-19 היו שנים סוערות, עם מהפכות רבות ב[[אירופה]] וב[[אמריקה]], מבחינה חברתית ופוליטית. אחד מהאירועים המרכזיים ביותר במהלך העשור היה [[מלחמת האזרחים האמריקאית]] (1861–1865) בין מדינות הצפון, הידועות גם בשם [[האיחוד]], לבין מדינות הדרום, הידועות בשם [[קונפדרציית המדינות של אמריקה]]. מלחמת האזרחים האמריקנית תהיה בין המלחמות התעשייתיות הראשונות בהן ייעשה שימוש בטכנולוגיה מתקדמת כגון [[אוניית מלחמה|ספינות מלחמה]] [[פלדה|עשויות מפלדה]] [[מקלע|ומקלעים]]. הניצחון של מדינות [[האיחוד]] ובעקבות כך [[התנועה לביטול העבדות|ביטול]] [[עבדות בארצות הברית|העבדות]] יובילו לדעיכה של [[סחר העבדים האטלנטי]].

ב[[אמריקה הלטינית]] [[האימפריה הקולוניאלית הצרפתית]] מינתה את [[מקסימיליאן הראשון, קיסר מקסיקו|מקסימיליאן הראשון]] לתפקיד קיסר מקסיקו. הנשיא לשעבר [[בניטו חוארס]] יהפוך שוב לנשיא במהלך 1867 בעקבות מאבק קשה. הברית המשולשת של [[האימפריה הברזילאית]], [[ארגנטינה]] ו[[אורוגוואי]] ב[[מלחמת הברית המשולשת]] (1864–1870) והיא הייתה מהסכסוכים הכי עקובים מדם בתולדות [[אמריקה הדרומית]], אשר הובילה למותם של קרובל ל-60% מאוכלוסיית [[פרגוואי]].

היווצרות האיחוד של [[האימפריה האוסטרו-הונגרית|אוסטריה-הונגריה]] בשנת 1867 והניסיון המתמשך של [[ויטוריו אמנואלה השני, מלך איטליה|ויטוריו אמנואלה השני]] להוביל ל[[איחוד איטליה]] ישפיעו על [[מאזן כוחות|מאזן הכוחות]] באירופה. [[הממלכה המאוחדת של בריטניה הגדולה ואירלנד|הממלכה המאוחדת]] הייתה מעורבת במהלך העשור ב[[מלחמות הקרקעות של ניו זילנד]] עם [[מאורים|העם המאורי]], כאשר החרמת הקרקעות של ניו זילנד החלה ב-1863.

באסיה, [[רסטורציית מייג'י]] ב-1868 החלה את התהליך של הפיכת [[יפן]] ל[[האימפריה היפנית|מעצמה אימפריאלית עולמית]]. [[שושלת צ'ינג]] ב[[הרפובליקה העממית של סין|סין]] חוותה דעיכה בעקבות תבוסתה [[האימפריה הבריטית|לבריטים]] ב-1860 ב[[מלחמת האופיום השנייה]]. בשנת 1864 [[האימפריה הרוסית]] החלה להוציא לפועל את [[גלות הצ'רקסים|רצח העם הצ'רקסי]] בחבל [[קווקז]] אשר הוביל לכך שלפחות כ-75% מהעם [[צ'רקסים|הצ'רקסי]] נרצח או גורש.

מבחינה טכנולוגית, במהלך העשור הושלם [[קו הטלגרף הטרנס-יבשתי הראשון]]  ב-1861 אשר חולל מהפכה בתקשורת כאשר לראשונה בהיסטוריה היה ניתן לשלוח מסרים כמעט באופן מיידי בין [[החוף המזרחי (ארצות הברית)|החוף המזרחי]] ל[[החוף המערבי (ארצות הברית)|חוף המערבי]] של ארצות הברית. בשנת 1866 [[אלפרד נובל]] המציא את ה[[דינמיט]] ולדבר היו השפעות מרחיקות לכת בתחום הבנייה, הכרייה וההריסה של מבנים. באותה השנה הושלם [[קו הטלגרף הטרנס-אטלנטי]]  אשר חולל גם הוא מהפכה בתקשורת כאשר כעת היה ניתן לשלוח מסרים כמעט באופן מיידי בין אירופה לאמריקה הצפונית. המצאת [[מנוע בעירה פנימית|מנוע הבעירה הפנימית]] הראשון ב-1860 על ידי הממציא הצרפתי אטיין לנואר תהווה את פריצת הדרך שתוביל בסופו של דבר למהפכת הרכב. בנוסף, בשנת 1869 נחנכה [[תעלת סואץ]] אשר סיפקה לראשונה מסלול מקוצר בין אירופה לאסיה אשר הקל באופן ניכר על הסחר העולמי כתוצאה מייעול תנועת הסחורות בין אסיה לאירופה.

== אירועים בולטים בעולם ==
=== מלחמות בינלאומיות ===
* השלב המרכזי של **מלחמת ניו זילנד** (1845–1872) – בין ה[[מאורים]] למתיישבים ה[[הממלכה המאוחדת|בריטים]] מתחיל. מערכה חשובה היא [[המערכה על וויקאטו]].
***הכיבוש הצרפתי של מקסיקו** (1863–1867) – החלפת [[נשיא מקסיקו]] [[בניטו חוארס]] ([[1861]]–1863) בתחילה ב[[חואן נפומוסנו אלמונט|חואן נפומוסנו]] (1863–[[1864]]) ולאחר מכן בקיסר [[מקסימיליאן הראשון, קיסר מקסיקו]] (1864–1867), עם הקמת [[האימפריה המקסיקנית השנייה]]. בסופו של דבר מצליח חוארס להשתקם והאימפריה נפלה בתמיכת [[ארצות הברית]].
* **מלחמת דואר** (1864–1865) – מלחמה בין [[הודו הבריטית|הודו תחת השלטון הבריטי]] לבין [[בהוטן|ממלכת בהוטן]]. המלחמה הסתיימה בניצחון בריטי-הודי, אובדן [[טריטוריה|טריטוריות]] לטובת הודו הבריטית, ומגבלות [[ריבונות]] שונות שהוטלו על בהוטן.
* **מלחמת ספרד–אמריקה הדרומית** (1864–1866) – עימות ממושך בין [[ממלכת ספרד|ספרד]] לבין [[פרו]] ו[[צ'ילה]], ובמידה פחותה גם [[אקוודור]] ו[[בוליביה]]. המלחמה מסתיימת ב[[הכרה דיפלומטית|הכרה]] רשמית של ספרד ב[[עצמאות]] פרו.
***מלחמת הברית המשולשת** (1864–1870) – מתחילה ב[[דרום אמריקה]], עם פלישתן של [[האימפריה הברזילאית]], [[ארגנטינה]] ו[[אורוגוואי]], ומובילה לחורבנה של [[פרגוואי]].
* סיומה של **מלחמת הקווקז** (1817–1864) – במהלכה כובשת [[האימפריה הרוסית]] את [[צ'צ'ניה]], [[דאגסטן]] וצפון מערב ה[[קווקז]] ([[צ'רקסיה]]).
***מלחמת שלזוויג השנייה** (1864) – [[ממלכת פרוסיה]] תחת [[אוטו פון ביסמרק|ביסמרק]] פולשת ל[[דנמרק]] ב-1864, והמלחמה מסתיימת בחלוקת [[שלזוויג-הולשטיין]] בין [[אוסטריה]] לפרוסיה.
***מלחמת אוסטריה–פרוסיה** (1866) – מלחמה בין [[האימפריה האוסטרית|אוסטריה]] לבין [[ממלכת פרוסיה|פרוסיה]], [[ממלכת איטליה|איטליה]] ו[[הקונפדרציה הגרמנית|מדינות גרמניות קטנות]] שמצטרפות לאוסטריה או לפרוסיה. בסופה, משיגה פרוסיה את השליטה על מדינות גרמניה, ואיטליה זוכה באזור [[ונציה]]. לאחר המלחמה מוקמת [[הקונפדרציה הצפון-גרמנית]].
***המשלחת הצרפתית נגד קוריאה**  (1866) – מערכה של מספר שבועות, בה שולחת [[האימפריה הקולוניאלית הצרפתית|צרפת]] משלחת עונשין לקוריאה על רקע הוצאתם להורג של [[מיסיון|מיסיונרים]] צרפתים על ידי [[שושלת ג'וסון]].

=== סכסוכים פנימיים ===
[[קובץ:First_at_Vicksburg.jpg|250px|[[מלחמת האזרחים האמריקנית]] פורצת ב-1861|ממוזער]]
[[קובץ:EwellsDeadSpotsylvania1864crop01.jpg|ממוזער|גופות של חיילי הקונפדרציה (צבא הדרום). 30% מכלל אוכלוסיית הגברים הלבנה של דרום ארצות הברית בגילאים 18 עד 40 מתה במלחמת האזרחים האמריקנית]]
*1860: **מרד הר הלבנון** – בעקבות מרד של איכרים [[מרונים]] כנגד שלטון [[האימפריה העות'מאנית]], מתמרנים השלטונות את ה[[דרוזים]] המקומיים כנגד המרונים שמתגוררים בסמוך להם, מה שמגיע לשיא בשנת 1860 ב[[טבח]] שמתרחש בכפרים מרונים.
*1861–1865: **מלחמת האזרחים האמריקנית** – פרצה כאשר 11 מדינות ב[[דרום ארצות הברית]], שתמכו ב[[עבדות]], הכריזו על פרישה מארצות הברית והקימו את [[קונפדרציית המדינות של אמריקה]], הידועה יותר בשמה המקוצר "הקונפדרציה". לאחר ארבע שנות מלחמה נכנעה הקונפדרציה בראשות [[ג'פרסון דייוויס]], לצפון בראשות [[אברהם לינקולן]]. במלחמה נהרגו כ-600,000 איש.
* 1863–1864: **מרד ינואר** – צמיחתה המתמדת ב[[האימפריה הרוסית|אימפריה הרוסית]] של שכבת אוכולוסייה משכילה המתארגנת בקבוצות סודיות לקידום [[רפורמה|רפורמות]] מגיעה לאחד משיאיה במרד שמתלקח ב[[פולין]], ומדוכא על ידי השלטון. ניסיון התנקשות בצאר לאחר שנתיים נכשל אף הוא, וגורם לתגובת נגד של [[שמרנות]] מצד הצאר.
* 1863–1869: **חוף הזהב** – בשנת 1863 [[אשנטי (קבוצה אתנית)|אימפריית אשנטי]] מנסים לכבוש מהבריטים חלק משטחי החוף ששולטים עליהם בקולוניה. בשנת 1868 [[קונפדרציית פנטה|התאגדות של מנהיגי שבטים]]  במערב אפריקה מצליחה לסלק מהאזור את ההולנדים, אולם לא את הבריטים ששליטתם במושבת חוף הזהב מבוססת טוב יותר. הבריטים מתמודדים עם המאבקים ובשנת 1869 הבריטים כובשים מה[[אשנטי (אימפריה)|אשנטי]] את [[אלמינה]].
* ב-19 ביולי 1864: **מרד טאיפינג** – נפילת [[נאנג'ינג]] מסמלת את תום המרד שנמשך 14 שנים.
* 1866: **בדלנות בקוריאה** – [[שושלת ג'וסון]] ב[[קוריאה]] מחזקת את מדיניותה הבדלנית ויוצאת בפעולות לדיכוי תנועות ה[[נצרות]] המקומיות.
* 1866–1868: **מלחמת ענן אדום**  – קואליציה של [[עמים ילידים ביבשת אמריקה|עמים ילידים]] מבצעים סדרה מתמשכת של תקיפות ופשיטות נגד כורים, מתיישבים וחיילים, אזרחי [[ארצות הברית]], שמנסים לפתח ב[[מונטנה]] את דרכי הגישה למצבורי ה[[זהב]]. לאחר שנתיים של פשיטות נסוגו כוחות ארצות הברית והסכם Fort Laramie  סיים את המאבק.
* 1869: **רצח העם הטסמני** – לאחר עשרות שנים של דילול אוכלוסיית ה[[עם ילידי|ילידים]] ב[[טסמניה]] בידי [[האימפריה הבריטית|הבריטים]], נקבע מותו של הגבר האחרון שהיה בעל מוצא טסמני ילידי משני הוריו, וכך למעשה נמנעת האפשרות להיוולדם של ילידים טסמנים.

=== אירועים פוליטיים בולטים ===
***ועידת פקין** – בשנת 1860 הוועידה שחתמה סופית את [[מלחמת האופיום השנייה]] מאלצת את הסינים לקבל דרישות דיפלומטיות וכלכליות של מעצמות אירופאיות.
***איחוד איטליה** תחת שלטונו של [[ויטוריו אמנואלה השני]]. מלחמות האיחוד יימשכו עד סיפוח [[מדינת האפיפיור]] בשנת 1870.
***הסכם לונדון משנת 1864** – מסיים את שליטתה של [[האימפריה הבריטית]] על [[ארצות הברית של האיים היוניים]] ומעביר את השליטה באיים ל[[יוון]].
***אמנת ז'נבה (הראשונה)** – בשנת 1864 נחתם הסכם בינלאומי המנסה להסדיר [[פשע מלחמה|פשעי מלחמה]], וקובע תקנות בדבר טיפול בפצועים ב[[שדה קרב|שדה הקרב]].
***הצלב האדום** – בשנת 1864 מוקם המיזם הבינלאומי במטרה להגן על חייהם ועל [[כבוד האדם]] של קורבנות סכסוך מזוין.
***איגוד הטלקומוניקציה הבינלאומי** – [[ארגון בינלאומי|הארגון הבינלאומי]] הראשון שנוסד בעולם, מוקם בשנת 1865, ומטרתו הסדרת [[תקן|תקנים]] של תקשורת [[טלגרף]], כדי לאפשר תקשורת בין מדינות שונות.
*6 בדצמבר 1865: **התיקון ה-13 לחוקת ארצות הברית** – בעקבות [[מלחמת האזרחים האמריקנית|מלחמת האזרחים האמריקאית]], הנהגת [[ארצות הברית]] מוציאה את ה[[עבדות]] [[מדינות ארצות הברית|בכל המדינות]] מחוץ לחוק. בשנת 1868 עבר גם **התיקון ה-14 לחוקת ארצות הברית** שבין היתר אסר מספר אופנים של [[אפליה]] על רקע [[גזע (אדם)|גזע]].
*1866: **תקרית גנרל שרמן**  – תקרית דיפלוטית בין [[שושלת ג'וסון]] ב[[קוריאה]] לבין [[ארצות הברית]]. התקרית היא חלק מהגורמים המובילים להתלקחות צבאית בין המדינות בתחילת העשור הבא.
***משבר לוקסמבורג** (1867) – עימות [[דיפלומטיה|דיפלומטי]] בין [[צרפת]] ו[[פרוסיה]] על המעמד ה[[פוליטי]] של [[לוקסמבורג]]. העימות כמעט ומסלים לכדי [[מלחמה]] בין שתי ה[[מדינה|מדינות]], אך מסתיים בדרכי שלום במסגרת [[הסכם לונדון (1867)|הסכם לונדון]].
***הדומיניון של קנדה** נוסד ב-[[1 ביולי]] 1867.
*30 במרץ 1867 – **ארצות הברית רוכשת את אלסקה** תמורת 7,200,000 דולר בזהב מרוסיה.
*1867 – [[חוק הרפורמה של 1867]] ב[[הממלכה המאוחדת|ממלכה המאוחדת]] מרחיב ומגדיל את [[זכות בחירה|זכות הבחירה]] לגברים.
***תקופת מייג'י** ב[[יפן]] מתחילה בשנת 1868 עם עלייתה לשלטון של שושלת מייג'י. במהלך תקופה זו התרחשו שינויים כבירים ביפן, תמורות מדיניות וחברתיות אשר הביאו למסחר ענף ויבוא תרבותי אינטנסיבי מארופה, אשר הצעידו את יפן לעידן המודרני והקימו בה משטר [[דמוקרטיה פרלמנטרית|פרלמנטרי]] ומלוכני, במקום השוגונאט של [[תקופת אדו|טוקוגאווה]].

=== כלכלה ===
* **המהפכה התעשייתית**: בעשור זה מתפשטת בהדרגה המהפכה מ[[הממלכה המאוחדת|בריטניה]] אל מדינות נוספות ב[[צפון אירופה|צפון]] ו[[מערב אירופה]].
*1860: **הסכם קובדן-שבלייה** – הסכם [[סחר חופשי]] בין [[הממלכה המאוחדת של בריטניה הגדולה ואירלנד|בריטניה]] ו[[הקיסרות השנייה|צרפת]] שכולל הפחתת [[מכס]]ים הדדית, והיה מהלך משמעותי בקידום מעמדה של [[כלכלה חופשית|הכלכלה החופשית]].
*1861: **רפורמת 1861** – לאחר תסכול בקרב קבוצות קיצוניות בין ה[[איכר]]ים נוכח המצב בו 1,000 משפחות [[אצולה|אצילות]] מחזיקות ב-55% אחוז מה[[קרקע]]ות במדינה, מכריז [[אלכסנדר השני, קיסר רוסיה|הצאר אלכסנדר השני]] על הרפורמה ב[[רוסיה]], המכונה גם 'ה[[אמנציפציה]] של ה[[צמיתות|צמיתים]]', בה מבוטלת הצמיתות ולאיכרים ניתנת אפשרות לקנות או [[חכירה|לחכור]] אדמות בעזרת [[הלוואה|הלוואות]] ממשלתיות.
***חברות בולטות שהוקמו בעשור זה:** [[היינקן]] (1864), [[נסטלה]] (1866).

=== תנועות חברתיות ופוליטיות ===
* 1864: **האינטרנציונל הראשון** – מוקם על ידי ארגוני פועלים [[בריטניה|בריטיים]], [[אנרכיסטים]], [[סוציאליזם|סוציאליסטים]] במטרה לאחד את ארגוני העובדים השונים שהיו מבוססים על [[מעמד הפועלים]].
* 1864: **הדדיות**  – קבוצות מ[[מעמד הפועלים]], מושפעים מהגותו הפרוטו-[[אנרכיזם|אנרכיסטית]] של [[פייר-ז'וזף פרודון]], שהם הראשונים שמשמיעים קולות מתוך [[האינטרנציונל הראשון|האינטרנציונל]] שמתנגדים ל[[קרל מרקס]].
*1865: **צבא הישע** – המיסיון הנוצרי, שנקרא לאחר מכן צבא הישע, נוסד בידי [[ויליאם בות'|ויליאם]] ו[[קתרין בות']] באנגליה.
* 1868: **הברית הדמוקרטית החברתית** – מוקמת על ידי [[מיכאיל באקונין]], מצטרפת ל[[האינטרנציונל הראשון|אינטרנציונל הראשון]] והופכת לקול הדומיננטי ביותר שמתנגד ל[[קרל מרקס]], ולארגון שמשפיע על תנועות [[אנרכיזם|אנרכיסטיות]] עד לאמצע [[המאה ה-20]].

==== מפעלים מנהלתיים ====
*1865: **מכבי אש** – מוקמים בלונדון.
* 1869: **אוניברסיטת פיורד** – במערב [[לפאייט (לואיזיאנה)|לפאייט]], [[לואיזיאנה]] שבארצות הברית, פותחת את שעריה ב-6 במאי 1869, בפעם הראשונה תחת מענק קרקע ממנהל [[חוק מוריל]].

== התנקשויות, חיסולים, וניסיונות התנקשות ==

[[קובץ:Lincoln assassination slide c1900 (cropped).png|ממוזער|270px|אברהם לינקולן, [[נשיא ארצות הברית]] נרצח בידי [[ג'ון וילקס בות']], [[14 באפריל]] 1865 עקב זעם הרוצח על הפסד הדרום במלחמת האזרחים]]
[[קובץ:Edouard Manet 022.jpg|ממוזער|190px|[[מקסימיליאן הראשון, קיסר מקסיקו|קיסר מקסיקו מקסימיליאן הראשון]] מוצא להורג ב-19 ביוני 1867]]
ההתנקשויות, החיסולים, וניסיונות ההתנקשות הבולטים ביותר במהלך העשור (לא בהכרח רק רציחות פוליטיות):
* **אברהם לינקולן**, נשיא ארצות הברית נרצח בידי [[ג'ון וילקס בות']], [[14 באפריל]] 1865 עקב זעם הרוצח על הפסד הדרום במלחמת האזרחים.
* מלך [[מדגסקר]] **רדמה השני** נתפס בידי חיילים ונחנק.
* **מנואל איסידורוס בלזו**, [[נשיא בוליביה]] נרצח.
* אבי הקונפדרציה הקנדית, **תומאס ד'קארי מקג'י** נרצח בידי [[פטריק ג. וילן]].
* **סקמוטו ריואה**, דמות בולטת בעידן ה[[בקומטסו]] ביפן, חלק מתנועה להפלת ה[[שוגון]] טוקוגאווה, נרצח יחד עם [[נקאוקה שינטרו]] ב[[פונדק]] ב[[קיוטו]] בשנת 1867.
* **קיסר מקסיקו מקסימיליאן הראשון** מוצא להורג ב-19 ביוני 1867.

== אסונות ==
=== אסונות טבע ===
*1860 – סופת [[הוריקן]] מכה באזור [[לואיזיאנה]], וגובה את חייהם כמה עשרות בני אדם.
*1862: [[רעידת אדמה]], שעוצמתה המשוערת היא 6.5 ב[[סולם ריכטר]], פוגעת ב[[אקרה]] שב[[גאנה]], מחריבה מבנים רבים וגורמת למותם של 3 אנשים.
*5 באוקטובר 1864 – סופת [[ציקלון]] מחריבה את [[קולקטה]] שב[[הודו]], וגורמת למותם של 60,000 בני אדם.
*1867 – סופת [[הוריקן]] מכה באזור [[פוארטו ריקו]] ו[[איי הבתולה של ארצות הברית]], וגובה את חייהם של מאות בני אדם. על פי הערכות שונות כמות ההרוגים בסופה הגיע ל-800 איש.
* 16 באוגוסט 1868 – [[צונאמי]] באזור [[צ'ילה]] של ימינו, בעקבות [[רעידת אדמה]] ב[[סולם מגניטודה לפי מומנט|מגניטודה]] 8.5. ברעידת האדמה נהרגו כ-25,000 איש ובצונאמי שנגרם ממנה נהרגו עוד כ-70,000 איש.

=== אסונות מעשי ידי אדם ===
* 27 באפריל 1865 – [[ספינת קיטור|ספינת הקיטור]] "סולטאנה" מתפוצצת ב[[מיסיסיפי (נהר)|נהר המיסיסיפי]], ומביאה למותם של 1,700 מנוסעיה.

=== בריאות ===
* 1863–1875: [[מגפת הכולרה הרביעית]] המתועדת מתפרצת באזור [[בנגל]], מתפשטת ל[[העולם המוסלמי|מדינות המוסלמיות]] על ידי [[עלייה לרגל|עולי רגל]] ומשם לאזורים נוספים. בשיאה גובה המגפה למעלה מ-100,000 קורבנות גם ב[[פרוסיה]] וגם ב[[איטליה]], ומספרים נמוכים אך במעט תועדו גם ב[[רוסיה]], [[אוסטריה]], [[זנזיבר]] ו[[אלג'יריה]].
*1864–1865: התפרצות [[אבעבועות שחורות]] ב[[מרכז אפריקה]], שמקורה כנראה בהגעתם של חולים נגועים מ[[פורטוגל]] ל[[אנגולה]], קוטלת למעלה מ-25,000 איש ובאזורים מסוימים מביאה לתמותה של שליש מהאוכלוסייה וגורמת לגלי הגירה משמעותיים באזור.

== טבע ואיכות הסביבה ==

* 1866: רעיון ה[[אקולוגיה]] מוגדר לראשונה על ידי [[ארנסט הקל]].

== מדע וטכנולוגיה ==
=== טכנולוגיה ===
[[קובץ:Caisse dynamite nobel paulilles expo.JPG|220px|ממוזער|[[אלפרד נובל]], ממציא ה[[דינמיט]], רושם אותו כ[[פטנט]] בשנת 1867]]
[[קובץ:SuezCanalKantara.jpg|ממוזער|איור של הספינות הראשונות שמפליגות בתעלת סואץ]]
* 1860 – [[קרל וילהלם בורכרט]] מגלה ומוכיח את **נוסחת קיילי** ב[[תורת הגרפים]].
*1860 – ה[[צרפתים|צרפתי]] [[אטיין לנואר]] ממציא את **מנוע הבעירה פנימית** הראשון בעל ערך שימושי שמתבסס על [[גז פחמימני מעובה|גז פחמי]]. תוך 5 שנים מאות דגמים נכנסים לשימוש בצרפת ואנגליה. שנתיים לאחר מכן [[אלפונס באו דה רוכס]] מתכנן יישום יעיל יותר של המנוע, אך טרם מצליח להוציא אותו לפועל.
* 1862 – פיתוחו של **המוקש המודרני**, במהלך [[מלחמת האזרחים האמריקנית]].
* 10 בינואר [[1863]] – **הרכבת התחתית של לונדון** נפתחת והופכת למערכת [[רכבת תחתית|רכבות התחתית]] הראשונה בעולם.
*1863 – ה[[צוללת]] המכנית הראשונה ''[[שוטף הכלים]]'' מושקת, לאחר שנבנתה במשך שלוש שנים.
*20 בינואר 1865 – למרקוס אדנה תומפסון רושם פטנט על **רכבת ההרים**
* 1866 – **קו הטלגרף הטרנסאטלנטי** מונח בהצלחה, ומאפשר תקשורת כמעט מיידית בין אמריקה לאירופה.
*1866: היישום המעשי הראשון של **גנרטור חשמלי**.
* 1867 – [[אלפרד נובל]] ממציא את **הדינמיט**.
* 1869 – הומצאה **המרגרינה** ב[[צרפת]].
* 28 בדצמבר 1869 – ויליאם סמפל רושם פטנט על ה**מסטיק**.
* 1869 – נפתחת **תעלת סואץ** ב[[מצרים]].
* 1869 – **מסילת הברזל היבשתית הראשונה** בארצות הברית מושלמת.
*לאורך העשור מפותח מכשיר הפנטלגרף, גרסה מוקדמת של מכשיר ה**פקס**, שמאפשר לראשונה שליחה של תמונות באופן מסחרי, גם אם עדיין בקנה מידה קטן.
*פריצת דרך בביצוע **תהליך בסמר** ב[[פלדה]] בעשור זה מאפשרת שימוש בפלדה, הקלה והחזקה יותר מ[[ברזל]], לבניית בניינים גבוהים ממה שניתן היה קודם לכן.

=== מדע ===
* 1860 – [[פלורנס נייטינגייל]] מייסדת את [[בית ספר לאחיות סיעודיות|בית הספר לאחיות]].
*1861–1862 – [[ג'יימס קלרק מקסוול]] מפרסם את **משוואות מקסוול**, ומראה כי האור הוא גל [[אלקטרומגנטיות|אלקטרומגנטי]].
*1863 – מתגלה ה[[יסוד כימי|יסוד]] **אינדיום** ב[[גרמניה]] על ידי פרדיננד רייך ועוזרו תיאודור ריכטר.
*1864 – בעקבות בחינה מתמשכת של [[מאובן|מאובני]] **ניאנדרטל**, לראשונה עולה ההצעה שמדובר ב[[מין (טקסונומיה)|מין]] [[הומינינים|הומיניני]] נפרד מה[[אדם]].
*1865 – ה[[כימאי]] ה[[גרמנים|גרמני]], [[פרידריך אוגוסט קקולה]], והכימאי ה[[סקוטים|סקוטי]], ארצ'יבלד סקוט קופר, מציגים פריצת דרך משמעותית בחקר המבנה של **תרכובות אורגניות**, ומראים כיצד [[אטום]] [[פחמן]] מסוגל ליצור ארבעה [[קשר קוולנטי|קשרים כימיים]] עם אטומי פחמן סמוכים ליצירת רשת פחמנית. התגלית מאפשרת הבנה עמוקה יותר במבנה [[כימיה אורגנית|הכימיה האורגנית]].
*1866 – [[גרגור מנדל]], מגבש **חוקי התורשה** הראשונים מפרסם אותם בשני מאמרים, אם כי הוא זוכה להתעלמות רבה עד [[1900]].
* 1867 – [[ג'וזף ליסטר]] מפתח **שיטות חיטוי לניתוחים**, כולל יישום השיטה של [[עיקור (מיקרוביולוגיה)|עיקור]] כלי הניתוח בחימום. כתוצאה מכך מספר מקרי המוות עקב ניתוחים פוחת משמעותית.
* 18 באוגוסט 1868 – **הליום** מזוהה לראשונה במהלך [[ליקוי חמה]] מלא בהודו. זו הייתה הפעם הראשונה בה [[ספקטרוסקופיה|ספטרוסקופ]] נכנס לשימוש.
* 1869 – [[דמיטרי מנדלייב]] מפתח את **הטבלה המחזורית**.
* [[ג'יי נורמן לוקיר]] ו[[פייר ז'נסן]] מקבלים כבוד עבור תגליתם של האופי הבולט של השמש. הם הראשונים להבחין ב**קווי פליטה ספקטרליים** בהירים ללא ליקוי חמה מלא.

== תרבות פופולרית ==
=== אופנה ===
[[קובץ:Boss of the Plains hat (cropped).jpg|שמאל|ממוזער|210px|ב-1865 יוצא לשווקים לראשונה כובע הבוקרים]]
* בשנת 1865 יוצא לשווקים לראשונה [[כובע בוקרים|כובע הבוקרים]] בגרסתו המקורית אשר נוצרה על ידי יצרן הכובעים האמריקאי ג'ון סטטסון. הכובע נקרא באותה העת "Boss of the Plains"

===דת===
* בזרם הקתולי, ביקורת גבוהה כלפי התנועה הליברלית באירופה.
* [[הכנסייה האדוונטיסטית של היום השביעי]] הופכת לרשמית בשנת 1863.
* [[בהאא אללה]] מכריז על עצמו כשליחו של אלוהים בגני רצ'ואן. הבהאים רואים בכך את תאריך התחלת האמונה הבהאית.

===ספרות===
[[קובץ:Alice_par_John_Tenniel_25.png|שמאל|ממוזער|210px|[[הרפתקאות אליס בארץ הפלאות]]]]
* **ספרים בולטים שרואים אור לראשונה בעשור זה''': "ציפיות גדולות" (1861), "סילס מרנר" (1861), "עלובי החיים" (1862), "מסע אל בטן האדמה" (1864), "הרפתקאות אליס בארץ הפלאות" (1865), "מלחמה ושלום" (1865), "החטא ועונשו" (1866), "הקפיטל" (1867), "נשים קטנות" (1868), "אידיוט" (1869)

### אמנות
* האימפרסיוניזם מתפרסם בפומבי במערב.
* תחילת עלייתה של אסכולת בית ספר שאנגחאי  בסין, שמשלבת יחד באופן חדשני השפעות סיניות מסורתיות ומערביות מודרניות.
*כובד המשקל של אמנות הבמה בארצות ערב עובר בהדרגה מאזור לבנון למצרים בה האווירה סובלנית יחסית לאמנות. המגמה שכבר החלה טרם העשור מואצת בעקבות אירועי מרד הר הלבנון.

### ספורט
* הסקי מתחיל להתפתח כענף ספורטיבי בסביבות שנת 1862.
*התאחדות הכדורגל נוצרת בבריטניה ואירלנד בשנת 1863, ובכך נסללת הדרך ליצירת הספורט הנצפה ביותר בעולם. במקביל, באותה השנה מודפס לראשונה המסמך הרשמי הראשון של חוקי כדורגל. על אף שחוקים אלו עדיין לא מתקבלים באופן כללי באנגליה ולא מאומצים על ידי רבים ממועדוני ספורט, מסמך זה בעל השפעה כבר בשנים אלו, בין היתר מכיוון שקביעת איסור הנגיעה ביד למעט השוער, מביאה לתחילת פיצולו של הכדורגל מענף הרוגבי.
*בשנת 1868 מתקיים לראשונה מרוץ אופני כביש.
*המרקיז מקווינסברי מגדיר לספורט האיגרוף חוקים, אשר הופכים אותו לספורט מוסדר אשר דומה לגרסה שהפכה לפופולרית במאה ה-20.
*בעשור זה מופץ הכדורגל ברחבי העולם מאירופה, על ידי מלחים ומסיונרים שמגיעים מאירופה למדינות שונות ומשחקים במשחק באופן חובבני. בשנת 1862 מתקיים משחק הכדורגל הראשון באפריקה, בקייפטאון. בשנת 1867 מוקם מועדון הכדורגל הראשון באמריקה הדרומית, בואנוס איירס .

## אישים בולטים

### מנהיגי עולם בולטים

### פושעים בולטים
* ג'ון וילקס בות', רוצחו של הנשיא אברהם לינקולן

### אישים בולטים נוספים
*קרל מרקס
*ויקטור הוגו
*רוברט אדוארד לי

## קישורים חיצוניים

## הערות שוליים

קטגוריה:המאה ה-19
קטגוריה:שנות ה-1860